Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 862

2. Szakmai elmélet A textilműves szakképesítés minden szakága azonos elméleti ismereteken alapul, csak a gyakorlat területén vannak szükségszerű tartalmi eltérések. A jelölt rendelkezzen részletes ismeretekkel az alábbi témakörökben: 2.1. Szaktörténeti ismeretek Az ókor textilemlékei. A szövőszék származása. Kopt textilemlékek. Kaukázusi és kelet-ázsiai szőnyegek. Középkori francia gobelinkárpitok. Flandriai kárpitok a középkorban. Újkori francia gobelinek. A gépi szövőipar kialakulása, az ipari forradalom. A textilnyomóipar kialakulása, fejlődése. A XX. század textilművészete. 2.2. Anyag és technológiai ismeretek A textilműves (kézműves, kéziszövő, kézinyomó) ismerje: — a szakmában használatos alapanyagokat, fajtáit, tulajdonságaikat, — az alkalmazott fontosabb technológiákat, — az alapműveletekkel kapcsolatos elméleti és gyakorlati összefüggéseket, — a textilműhely, szövőműhely, nyomóműhely berendezéseit, felszerelési tárgyait, — a szálasanyagok jellemzőit, — növényi, állati, mesterséges szálasanyagokat, — fonalnemesítési eljárásokat: a perzselést, fehérítést, festést, mercerezést, — a finomsági számokat, — fonóipari ismeretként: a fonalgyártást, fonalfajtákat, bálabontást, kártolást, nyújtást, előfonást, végfonást, — egy és két fonalrendszerrel kialakítható kelmék alaptechnikáit: fonatolást, kötést, hurkolást, szalagszövést, 2001/87. szám — a szövés előkészítő műveleteit: lánc, vetülék, különleges előkészítéseket, — a szövőgépek csoportosítását, szálképzés és szerkezeteinek rendszerét, őrszerkezeteket, — a szövés műszaki rajzát, kötéstani alapfogalmakat, — alapkötéseket, a kötés műszaki rajzát, — levezetett kötéseket, színhatásos szöveteket, — mintázást fűzéssel és kártyával, — megerősített szöveteket, kettős szöveteket, — a Jacquard kötéstant, különleges szöveteket: láncvetülék bársonyokat, mokettet, epinglét, frottírt, — kézifestésű eljárásokat, jávai és néger batikolást, — dúcnyomást, — textilkikészítési eljárásokat, textíliák kémiai sajátosságait, — a cellulóz kémiáját, regenerált szálakat (viszkóz, bemberg, acetát), — a szintetikus textíliákat, — a kézinyomás eljárásait, nyomógépek csoportosítását, — a diapozitív készítést, nyomóforma készítést, — a szabás-varrás alapműveleteit. 2.3. Munka- és környezetvédelem A textilműves (kézműves, kéziszövő, kézinyomó) ismerje és tudja alkalmazni: — az általános munka- és környezetvédelmi szabályokat, — a speciális szakmai védőfelszereléseket.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes